**KLASA:**

**URBROJ:**

**UGOVOR O DODJELI FINANCIJSKIH SREDSTAVA**

**Središnji državni ured za demografiju i mlade**, Trg Nevenke Topalušić 1, Zagreb, OIB: 63214615893 (u daljnjem tekstu: davatelj) koje zastupa državna tajnice Željka Josić, dr. med. i **Udruga \_\_\_\_\_\_\_\_\_\_\_\_\_**, \_\_\_\_\_\_\_\_\_\_, \_\_\_\_\_\_\_\_\_, OIB \_\_\_\_\_\_\_ (u daljnjem tekstu: korisnik) koju zastupa \_\_\_\_\_\_\_\_, predsjednik/ca (osoba ovlaštena za zastupanje) kao ugovorne strane zaključili su u Zagrebu, \_\_\_\_\_\_\_, Ugovor o dodjeli financijskih sredstava koji se sastoji od:

* Obrasca opisa projekta
* Obrasca proračuna provedbe projekta (B2 ili B2a)
* Općih uvjeta ugovora

**NAZIV PROJEKTA:**

„\_\_\_\_\_\_\_\_\_\_\_\_\_\_\_\_\_\_\_\_\_\_“

**POSEBNI UVJETI UGOVORA**

**o dodjeli financijskih sredstava za provedbu projekta** **udruge usmjerenih podršci roditeljstvu za 2021. godinu**

**Članak 1.**

**naziv projekta:** „**\_\_\_\_\_\_\_\_\_\_\_\_“ (u daljnjem tekstu: projekt)**

**Ukupna vrijednost ugovora: \_\_\_\_ kuna (slovima: \_\_\_\_\_\_\_\_\_\_\_)**

**Članak 2.**

Davatelj financijskih sredstava financira ovaj projekt sukladno Odluci o raspodjeli financijskih sredstava za provedbu projekata udruga usmjerenih podršci roditeljstvu za 2021. godinu,

Klasa: \_\_\_\_\_\_\_\_, Urbroj: \_\_\_\_\_\_\_\_\_\_.

Razdoblje provedbe projekta je najdulje 12 mjeseci, s početkom provedbe od \_\_\_\_\_\_\_\_\_\_ 2021. godine.

**Članak 3.**

Sredstva iz članka 1. Posebnih uvjeta mogu se koristiti isključivo za provedbu projekta, sukladno uvjetima natječaja i prema Opisnom obrascu projekta i Obrascu proračuna projekta, a isplaćivat će se u dvije (2) rate, na sljedeći način:

* prva rata u iznosu od \_\_% od ukupno odobrenog iznosa iz članka 1. u iznosu od \_\_\_\_\_\_\_ kn (slovima: \_\_\_\_\_\_\_\_\_\_), u roku od 30 dana od dana potpisivanja ovog ugovora,
* druga rata u iznosu od \_\_% od ukupno odobrenog iznosa iz članka 1. u iznosu od \_\_\_\_\_ kn (slovima: \_\_\_\_\_\_\_\_\_\_\_), sukladno raspoloživim sredstvima,

**Članak 4.**

Sredstva iz članka 1. Posebnih uvjeta isplatit će se na IBAN račun korisnika **\_\_\_\_\_\_\_\_**, otvoren u **\_\_\_\_\_\_\_\_\_\_\_\_\_**.

**Članak 5.**

Radi praćenja i kontrole namjenskog korištenja sredstava korisnik se obvezuje da će davatelju dostaviti izvještaje o provedbi projekta (izvještaj o napretku i završni izvještaj).

Izvještaj o napretku (šestomjesečni, polugodišnji) sastoji se od Opisnog izvještaja, Financijskog izvještaja i Prikaza pojedinačnih troškova koje je potrebno dostaviti poštom u tiskanom i elektronskom obliku (na označenom CD/DVD-u ili USB priključku).

Završni izvještaj projekta sastoji se od Opisnog izvještaja, Financijskog izvještaja i Prikaza pojedinačnih troškova koje je potrebno dostaviti poštom u tiskanom i elektronskom obliku (na označenom CD/DVD-u ili USB priključku). Prilozi uz financijski završni izvještaj dostavljaju se u isključivo u elektronskom obliku (skenirani u označenim mapama prema logici prikaza pojedinačnih troškova). Svaki nastali trošak potrebno je pravdati skeniranim izvornikom pisanog dokaza pohranjenom u elektronskom obliku na CD/DVD-u ili USB priključku i to:

* za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode,
* za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvještaja, ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara, JOPPD obrasci) i dr.

Priloge vezane za provedbu aktivnosti/usluga (evidencija korisnika, potpisne liste sudionika, fotografije sa održanih aktivnosti i sl.) potrebno je također dostaviti u elektronskom obliku u izvještaju o napretku i završnom izvještaju, osim publikacija i promotivnog materijala financiranog iz proračuna projekta koji se dostavljaju po jedan primjerak.

Korisnik podnosi polugodišnje izvješće najkasnije do \_\_\_\_ 2021. godine, a završni izvještaj o provedbi u roku od 15 dana od dana završetka provedbe projekta, a najkasnije do \_\_\_\_\_\_ 2022. godine. Izvještaji se podnose na propisanim obrascima davatelja. Financijsko izvješće treba obuhvatiti sva sredstva kojima je projekt financiran, s posebnom naznakom što je financirano iz sredstava davatelja.

**Članak 7.**

Davatelj pridržava pravo kontinuiranog praćenja i vrednovanja izvršenja projekta korisnika iz članka 1. Posebnih uvjeta, te preispitivanje financija i troškova u bilo koje vrijeme trajanja financiranja, te u razdoblju od 2 godine nakon završetka projekta.

Davatelj može neposrednu kontrolu iz prethodnog stavka ovog ugovora obaviti kroz terenski posjet prostorijama korisnika, a o namjeri izvršenja neposredne kontrole prethodno će obavijestiti korisnika.

**Članak 8.**

Korisnik ovlašćuje davatelja da radi nadzora namjenskog korištenja sredstava iz čl. 1. Posebnih uvjeta neposredno kontaktira sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje projekta.

**Članak 9.**

Korisnik se obvezuje pravodobno obavijestiti davatelja o manjim i većim izmjenama ugovora.

Manje izmjene ugovora mogu biti:

* Izmjene proračuna između proračunskih poglavlja manje od 15%,
* Zamjena člana tima,
* Promjena bankovnog računa korisnika,
* Promjena adrese ili drugih kontakata korisnika,
* Male promjene projekta koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Manje izmjene ugovora ne zahtijevaju izradu Dodatka ugovoru.

Veće izmjene ugovora su:

* Izmjene proračuna između proračunskih poglavlja veće od 15%,
* Produženje trajanja provedbe projekta (maksimalno do 30 dana),
* Promjena projektnih aktivnosti koja značajno utječe na opseg i ciljeve.

Veće izmjene ugovora zahtijevaju izradu Dodatka ugovorui njegovo potpisivanje od strane davatelja i korisnika.

Davatelj odlučuje kod svake obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.

**Članak 10.**

Izmjene ugovornih obveza korisnik može zatražiti najkasnije 30 dana prije isteka roka izvršenja projekta. Svaka izmjena ugovornih obveza treba biti zatražena i odobrena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.

Korisnik ne može zatražiti izmjene u provedbi projekta, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 1. Posebnih uvjeta.

Zahtjev za većim izmjenama ugovora korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Korisnik može zatražiti najviše dvije izmjene ugovora tijekom 12 mjeseci provedbe projekta.

Davatelj ima pravo odbiti prenamjenu dijela sredstava i/ili produljenje razdoblja provedbe projekta ako se time bitno mijenja sadržaj i priroda projekta ili ako zahtjev nema utemeljenje u objektivnim razlozima za prenamjenu i/ili produljenje razdoblja provedbe. Odluku o odobrenju ili neodobrenju izmjena davatelj mora donijeti u roku od 20 radnih dana od dostave obavijesti odnosno zahtjeva od strane korisnika.

 **Članak 11.**

Udruga se obvezuje s izvoditeljima aktivnosti projekta sklopiti ili produžiti ranije sklopljene ugovore o suradnji ili ugovore o radu na određeno ili neodređeno vrijeme, sukladno Obrascu proračuna koji je sastavni dio ovog Ugovora i sadrži popis izvoditelja aktivnosti projekta.

Udruga se obvezuje obavijestiti Središnji državni ured za demografiju i mlade o potrebi promjene izvoditelja aktivnosti projekta koji pružaju usluge korisnicima savjetovališta i skloništa za žrtve nasilja u obitelji, te za isto zatražiti suglasnost Središnjeg državnog ureda za demografiju i mlade.

**Članak 12.**

Ako davatelj utvrdi da je korisnik nenamjenski koristio sredstva financijske potpore za izvršenje projekta iz članka 1. Posebnih uvjeta ovog ugovora ili nije proveo projekt u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 6. Posebnih uvjeta ili ako davatelju ne omogući nadzor nad namjenskim korištenjem sredstava iz članka 1. Posebnih uvjeta, daljnja isplata bit će obustavljena, a korisnik je dužan vratiti primljena nenamjenski utrošena ili neutrošena sredstva, uz obračunate kamate utvrđene u FINI, zajedno sa zateznim kamatama, u roku od 30 dana od dana primitka pisane obavijesti davatelja o potrebi vraćanja zaprimljenih sredstava.

Korisnik se obvezuje prije stupanja na snagu ovog ugovora, predati davatelju ovjerenu bjanko zadužnicu, radi osiguranja plaćanja svih tražbina nastalih na temelju ugovora.

U slučaju kada davatelj utvrdi da je korisnik nenamjenski koristio sredstva ili davatelju nije omogućio nadzor nad namjenskim korištenjem sredstava financijske potpore ovog ugovora, te nije vratio primljena nenamjenski utrošena ili neutrošena sredstva, davatelj ima pravo aktivirati solemniziranu bjanko zadužnicu koju je korisnik dostavio prije potpisivanja ovog ugovora. Ukoliko bjanko zadužnica nije aktivirana vraća se korisniku nakon odobrenja konačnog izvještaja o provedbi projekta.

**Članak 13.**

Ako davatelj utvrdi da korisnik nije ispunio ugovorne obveze, uskratit će pravo na dodjelu financijskih sredstava projektima korisnika u sljedeće dvije godine.

**Članak 14.**

Korisnik se obvezuje na svim tiskanim, video i drugim materijalima vezanim uz projekt istaknuti logotip i naziv davatelja kao institucije koja financira projekt koji je predmet ugovora.

Korisnik je suglasan da davatelj koristi i objavljuje dostavljene mu fotografije, video i audio zapise u cilju promicanja natječaja za dodjelu financijskih sredstava, doprinosa davatelja razvoju civilnoga društva u Republici Hrvatskoj i djelovanja davatelja.

**Članak 15.**

Davatelj ne snosi odgovornost, neposrednu ili posrednu, za štete proizašle iz bilo koje aktivnosti korisnika u provedbi ugovorenog projekta.

**Članak 16.**

Potpisivanjem ovog ugovora korisnik se obvezuje da kao primatelj bespovratnih sredstava iz javnih izvora za provođenje projekta od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog ugovora.

**Članak 17.**

U slučaju da se spor u provedbi ovog ugovora između davatelja i korisnika ne može riješiti sporazumno, niti putem postupka mirenja, spor rješava stvarno nadležan sud u Zagrebu.

**Članak 18.**

Na elemente financiranja projekta koji nisu uređeni Posebnim uvjetima ovog ugovora na odgovarajući se način primjenjuju Opći uvjeti propisani člancima 37. do 50. i 52. do 54. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15).

**Članak 19.**

Obrazac opisa projekta i obrazac proračuna projekta koje je korisnik dostavio i koji su prošli postupak ocjenjivanja odnosno usuglašavanja, sastavni sue dio ovog ugovora i čini njegove Priloge 1 i 2.

**Članak 20.**

Za svaki oblik komunikacije – dostavu obavijesti o izmjenama i dopunama ugovora i dostavu izvještaja – koji je povezan s ovim ugovorom potrebno je navesti klasu i urudžbeni broj ugovora i naziv projekta te ga poslati na sljedeće adrese:

* za davatelja (izmjene i dopune ugovora): Trg Nevenke Topalušić 1, Zagreb; tel \_\_\_\_\_\_, mail\_\_\_\_
* za davatelja (izvještaji): Trg Nevenke Topalušić 1, Zagreb; tel \_\_\_\_\_\_; mail\_\_\_\_\_\_\_,
* za korisnika: adresa\_\_\_\_\_\_\_, tel: \_\_\_\_\_\_\_\_, e-mail: \_\_\_\_\_\_\_\_\_\_.

**Članak 21.**

U slučaju proturječnosti između odredbi Posebnih uvjeta ovog Ugovora, te Općih uvjeta i odredbi iz Priloga (opisnog obrasca i obrasca proračuna), odredbe Posebnih uvjeta imat će prvenstvo.

**Članak 22.**

Ovaj ugovor sastavljen je u (3) tri istovjetna primjerka, od kojih (1) jedan primjerak zadržava korisnik, a dva primjerka davatelj.

**Članak 23.**

Odredbe ovog Ugovora primjenjuju se od \_\_\_\_\_\_\_\_ 2021. godine.

|  |  |  |
| --- | --- | --- |
| **Z SREDIŠNJI DRŽAVNI URED ZA****DEMOGRAFIJU I MLADE** |  | **ZA KORISNIKA** |
| **DRŽAVNA TAJNICA** **Željka Josić, dr. med.** |  | **PREDSJEDNICA/K****\_\_\_\_\_\_\_\_\_\_\_\_\_\_\_\_\_\_** |